سعودیه عربیستانی کؤرفز امکداش‌لیق شوراسی زیروه توپلانتی‌سی ایله قطرله موباحیثه‌لره سون قویولدوغونو و دیپلوماتیک علاقه‌لرین یئنی‌دن قورولدوغونو بیلدیریب.
سعودیه عربیستانی خاریجی ایشلر ناظیری فیصل بن فرحان ژانویه نین 5-ده کئچیریلن 41-جی کؤرفز امکداش‌لیق شوراسی‌نین زیروه توپلانتی سیندا قطره تحریم قویان اؤلکه‌لرین دوحه ایله دیپلوماتیک علاقه‌لرینی برپا ائتدیک‌لرینی و تحریمی لغو ائتدیک‌لرینی سؤیله‌ییب.
بن فرحان و کؤرفز امکداش‌لیق شوراسی‌نین باش کاتیبی نایف الحجرف بیرگه مطبوعات کنفرانسیندا کؤرفز بحرانینا سون قویولدوغو بیلدیریلن 41-جی کؤرفز امکداش‌لیق شوراسی زیروه توپلانتی سیندا لیدرلرین ایمضالادیغی اولا سازیشی حاقیندا معلومات وئریب‌لر.
بن فرحان لیدرلرین ایمضالادیغی سازیشده "کؤرفز اؤلکه‌لری‌نین هر هانسی بیر شکیلده بیرباشا و یا دولایی ایچ ایشلرینه موداخیله قارشی‌سیندا دایانیشمانین وورغولاندیغینی" دئییب.
همین سازیش و زیروه دن سونرا قطره ایستیقامت‌لی تحریم لرین لغو ائدیلدیگینی بیلدیرن سعودیه عربیستانی خاریجی ایشلر ناظیری فیصل بن فرحان کؤرفز امکداش‌لیق شوراسی ایله قطرله آنلاشمازلیق لارا سون قویولدو و دیپلوماتیک علاقه‌لر برپا ائدیلدی" دئیه وورغولاییب.
